钦定古今图书集成/明伦汇编/氏族典/第449卷 > 沈承礼
## 钦定古今图书集成/明伦汇编/氏族典/第449卷 > 沈承礼

按《宋史吴越世家》：“沈承礼，湖州乌程人。钱镠辟置幕
府。镠子元瓘以女妻之，出为台州刺史。元瓘卒，子佐
嗣，以承礼掌亲兵。俶袭位，命知威武军节度事，充两
浙都钤辖使。王师征江南，俶遣承礼率水陆数万人
助平毗陵，因攻润州，丹阳平，遂率兵抵建业。李煜归
朝，录其功，真授福州节制。太平兴国初，俶尽献浙右”
地，徙承礼镇密州。八年，卒。